আন্তর্জাতিক শুল্ক দিবস
আন্তর্জাতিক শুল্ক দিবস (২৬ জানুয়ারি), বিশ্ব শুল্ক সংস্থা (World Customs Organization), একটি আন্তর্জাতিক সংগঠন যা বিশ্বব্যাপী আন্তঃদেশীয় বাণিজ্যের ক্ষেত্রে কেন্দ্রীয় শুল্ক সমন্বয়কের দায়িত্ব পালন করে। পূর্বে এই সংস্থাটির নাম ছিল শুল্ক সহযোগিতা কেন্দ্র। বিশ্ব শুল্ক সংস্থার দপ্তর বেলজিয়ামের রাজধানী ব্রাসেল্‌স শহরের কেন্দ্রে অবস্থিত। পৃথিবীর ১৮২টি দেশ বর্তমানে এই সংস্থার সদস্য। ১৯৫৩ খ্রিষ্টাব্দের ২৬ জানুয়ারি ব্রাসেলসে প্রথম কাউন্সিল অধিবেশন অনুষ্ঠিত হয়। ১৯৯৪ খ্রিষ্টাব্দে এই সংগঠনের নাম বিশ্ব শুল্ক সংস্থা নির্ধারণ করা হয়। ১৯৫৩ খ্রিষ্টাব্দে অনুষ্ঠিত এই সংস্থার প্রথম অধিবেশনের স্মরণে প্রতিবছর ২৬ জানুয়ারি তারিখে বিশ্বব্যাপী 'আন্তর্জাতিক শুল্ক দিবস' পালিত হয়।